Zvejnieka dēls (1939. gada filma)
Šis raksts ir par kinofilmu. Par 1957. gada kinofilmu skatīt rakstu Zvejnieka dēls (1957. gada filma). "Zvejnieka dēls" ir 1939. gadā uzņemta Latvijas pilnmetrāžas filma (115 minūtes), kuras pirmizrāde notika 1940. gada janvārī, neilgi pirms Latvijas okupācijas. Filmas režisors bija Vilis Jānis Lapenieks un tā filmēta pēc Viļa Lāča tāda paša nosaukuma romāna motīviem. Filmas uzņemšanu organizēja LR Sabiedrisko lietu ministrijas Sabiedriski-kulturālā departamenta Filmu nozares darbinieki.